Alustava lisätalousarvioesitys nro 7 vuoden 2007 yleiseen talousarvioon - Yleinen tulotaulukko - Tulo- ja menotaulukot pääluokittain - Pääluokka III – Komissio /* KOM/2007/0687 lopull. */





[pic] | EUROOPAN YHTEISÖJEN KOMISSIO | Bryssel 7.11.2007 KOM(2007) 687 lopullinen ALUSTAVA LISÄTALOUSARVIOESITYS NRO 7 VUODEN 2007 YLEISEEN TALOUSARVIOON YLEINEN TULOTAULUKKO TULO- JA MENOTAULUKOT PÄÄLUOKITTAIN Pääluokka III – Komissio (komission esittämä) ALUSTAVA LISÄTALOUSARVIOESITYS NRO 7 VUODEN 2007 YLEISEEN TALOUSARVIOON YLEINEN TULOTAULUKKO TULO- JA MENOTAULUKOT PÄÄLUOKITTAINPääluokka III – Komissio Komissio ottaa huomioon - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1], sellaisena kuin se on viimeksi muutettuna neuvoston asetuksella (EY, Euratom) N:o 1995/2006[2], ja erityisesti sen 37 artiklan, ja esittää budjettivallan käyttäjälle alustavan lisätalousarvioesityksen nro 7 vuoden 2007 talousarvioon jäljempänä esitettyjen perustelujen mukaisesti. SISÄLLYSLUETTELO 1. Johdanto 4 2. Tuloennusteiden tarkistaminen ylöspäin 4 2.1. Alv- ja BKTL-saldoja koskevien ennakkoarvioiden tarkistaminen 4 2.2. Muut tulot 4 3. Maksumäärärahojen vähentäminen 5 3.1. Otsake 1 a: Kasvua ja työllisyyttä edistävä kilpailukyky 5 3.2. Otsake 1 b: Kasvua ja työllisyyttä edistävä koheesio 7 3.3. Otsake 2: Luonnonvarojen suojelu ja hallinta 9 3.4. Otsake 3 a: Vapaus, turvallisuus ja oikeus 9 TIIVISTELMÄTAULUKKO RAHOITUSKEHYKSEN OTSAKKEITTAIN 11 YLEINEN TULOTAULUKKO TULO- JA MENOTAULUKOT PÄÄLUOKITTAIN Yleinen tulotaulukko sekä tulo- ja menotaulukko pääluokittain toimitetaan erikseen SEI-BUD-järjestelmän välityksellä. Yleisen tulotaulukon sekä pääluokittaisen tulo- ja menotaulukon englanninkielinen toisinto esitetään tiedoksi tämän asiakirjan budjettiteknisenä liitteenä. 1. Johdanto Tämä vuotta 2007 koskeva alustava lisätalousarvioesitys (ALTE) nro 7 esitetään seuraavien tarpeiden huomioon ottamiseksi: - talousarvioon otettuja tuloennusteita, etenkin alv- ja BKTL-saldoja koskevia ennakkoarvioita, on tarpeen tarkistaa huomattavasti ylöspäin (3 233,4 miljoonaa euroa)[3] - otsakkeisiin 1 a, 1 b, 2 ja 3 a kuuluvien budjettikohtien maksumäärärahoja on tarpeen vähentää (1 251,4 miljoonaa euroa), kun otetaan huomioon kokonaismäärärahasiirrossa uudelleen kohdennettaviksi ehdotetut määrärahat. 2. Tuloennusteiden tarkistaminen ylöspäin 2.1. Alv- ja BKTL-saldoja koskevien ennakkoarvioiden tarkistaminen Komissio ehdottaa 22. toukokuuta 2000 annetun neuvoston asetuksen (EY, Euratom) N:o 1150/2000 16 artiklan mukaisesti, että omiin varoihin kuuluvien alv- ja BKTL-saldojen ennakkoarvioita tarkistetaan saatavilla olevien tietojen perusteella 2 814,9 miljoonaa euroa ylöspäin. Nämä tarkistukset koskevat talousarvion tulopuolen lukuja 3 1 ja 3 2. Jäsenvaltioiden BKTL:a koskevat laskelmat ovat tässä vaiheessa alustavia, koska BKTL-tietojen tarkistaminen on vielä kesken. Komissio tarvittaessa tarkistaa edellä mainittua summaa tätä ALTE:tä koskevan menettelyn aikana 25. lokakuuta pidetyn BKTL-komitean kokouksen jälkeen. 2.2. Muut tulot Käyttämättömän yhteisön tuen palautus (alamomentti 6 1 5 0) ja oikaisut rakennerahastojen rahoitusosuuksiin (alamomentti 6 5 0 0) Alamomenteille 6 1 5 0 ja 6 5 0 0 ehdotetaan otettavaksi 179,5 miljoonan euron lisäys, kun otetaan huomioon niille jo tuloutetut määrät ja oletetaan, ettei kyseisiä määriä enää käytetä uudelleen tänä vuonna. Viivästyskorot ja sakot Viivästyskorot ja sakot otetaan yleisen tulotaulukon lukuihin 7 0 ja 7 1. Näihin lukuihin on vuoden 2007 talousarviossa jo otettu 123 miljoonaa euroa. Kun otetaan huomioon tähän mennessä tuloutetut ja todennäköisesti vielä tuloutettavat määrät, edellä mainittuihin lukuihin ehdotetaan otettavaksi 239 miljoonan euron lisäys. 3. Maksumäärärahojen vähentäminen Komissio ehdottaa, että eräiden budjettikohtien maksumäärärahoja tarkistetaan, jotta ne saataisiin paremmin vastaamaan uusimpia arvioita määrärahatarpeista. Tarkistus perustuu oletukseen siitä, että budjettivallan käyttäjä hyväksyy komission erikseen esittämään kokonaismäärärahasiirtoon sisältyvän ehdotuksen siitä, miten maksumäärärahoja olisi kohdennettava uudelleen budjettikohtien kesken. Tässä ALTE:ssä ehdotettua maksumäärärahojen vähennystä (1 251,4 miljoonaa euroa) määritettäessä on otettu huomioon etenkin seuraavat seikat: - koheesiopolitiikan menojen tarkistaminen ohjelmasuunnitteluvaiheen tämänhetkisen tilanteen perusteella - viimeisten edellisiin rahoituskehyksiin liittyvien maksujen suorittaminen - eräiden oikeusperustojen hyväksymisen viivästyminen ja siitä johtuvat viivästykset uusien ohjelmien käynnistämissä sekä - tarve ottaa huomioon se, miten eräiden pilottihankkeiden ja valmistelutoimien toteuttaminen on edennyt. Tämä ehdotus koskee rahoituskehyksen otsakkeita 1 a, 1 b, 2 ja 3 a. 3.1. Otsake 1 a: Kasvua ja työllisyyttä edistävä kilpailukyky Tämän otsakkeen maksumäärärahoihin ehdotetaan 466,5 miljoonan euron vähennystä. Seuraavassa esitetyissä perusteluissa luvut on pyöristetty lähimpään miljoonaan euroon. Tutkimuksen puiteohjelmat (–239 miljoonaa euroa) Viides puiteohjelma (EY), (–60 miljoonaa euroa): Kaikki nyt suoritettavat viidenteen puiteohjelmaan liittyvät maksut ovat loppumaksuja. Vähennys liittyy etenkin seuraaviin puiteohjelman painopistealoihin: ”Elämänlaatu”, ”Kilpailukykyinen ja kestävä kasvu” sekä ”Inhimilliset voimavarat". Maksumäärärahoja on tarpeen vähentää seuraavista syistä: - Hankkeiden todelliset kustannukset ovat huomattavasti pienemmät kuin alun perin arvioitiin. Tämän vuoksi myös yhteisön rahoitusosuus on ennakoitua pienempi ja merkittävä osa määrärahoista joudutaan vapauttamaan puiteohjelman päättyessä. - Tietyntyyppiset hankkeet on usein saatettu päätökseen ennakoitua aikaisemmin (tutkimusapurahasopimusten suunniteltua aikaisempi päättyminen). - Tuensaajat toimittavat loppuraportit usein myöhässä. Lisäksi loppuraportteihin liitetyt tiedot ovat usein puutteellisia, minkä vuoksi on pyydettävä lisätietoja. Nämä kaksi seikkaa yhdessä viivästyttävät loppumaksun suorittamista. Kuudes puiteohjelma (EY), (–149 miljoonaa euroa): Kuudennessa puiteohjelmassa on edetty ensimmäiseen sen päättymisen jälkeiseen vuoteen. Vähennys koskee etenkin seuraavia toimintoja: ”Inhimilliset voimavarat”, ”Pk-yritykset”, ”Ympäristö” ja ”Infrastruktuuri”. Määrärahojen vajaakäyttö johtuu etenkin seuraavista seikoista: sopimusten peruuttaminen ennen hankkeiden aloittamista, hankkeiden ennenaikainen päättäminen, hankkeiden käynnistämisen viivästyminen, raporttien toimittamiseen liittyvät viivästykset ja hankkeiden ennakoitua pienemmät kustannukset. Kuudes puiteohjelma (Euratom), (–30 miljoonaa euroa) : ITER-yhteisyritykseen liittyvät päätökset tehtiin ja sopimuksen täytäntöönpano aloitettiin melko myöhäisessä vaiheessa, joten vastaavan maksusitoumuksen tekeminen myöhästyi vuodella. Sitoumusta vastaava maksu voidaan sopimuksen mukaan suorittaa sitoumuksen tekemistä seuraavana vuonna. Kyseistä maksusitoumusta vastaava maksu, joka oli tarkoitus suorittaa vuonna 2007, suoritetaan tämän vuoksi vasta vuotta myöhemmin vuonna 2008. Kilpailukyky ja innovointi (–46 miljoonaa euroa) Kilpailukyvyn ja innovoinnin puiteohjelma yritystoiminnan toimintalohkossa (–30 miljoonaa euroa): Budjettikohdassa käytettävissä oleviin maksumäärärahoihin tehtävä vähennys liittyy viivästyksiin, joita on esiintynyt tämän vuodet 2007–2013 kattavan uuden ohjelman käynnistämiselle välttämättömien hankintamenettelyjen yhteydessä. Viivästysten vuoksi vastaavat määrärahat voidaan sitoa vasta vuoden lopussa, joten sitoumuksiin liittyvät ennakkomaksut jäävät suorittamatta. Kilpailukyvyn ja innovoinnin puiteohjelma tietoyhteiskunnan toimintalohkossa (–10 miljoonaa euroa): Tämän budjettikohdan määrärahoja jää arvion mukaan käyttämättä 10 miljoonaa euroa. Tämä käyttämättä jäävä osuus on seurausta oikeusperustan hyväksymisen viivästymisestä (24. lokakuuta 2006, julkaistu EUVL:ssä 9. marraskuuta 2006) sekä siitä, että kilpailukyvyn ja innovoinnin puiteohjelma on uusi ohjelma, jota varten on määriteltävä ja otettava käyttöön uusia tavoitteita. Tämän vuoksi tarvittiin useita hallintokomitean kokouksia ja ensimmäinen työohjelma hyväksyttiin vasta 24. toukokuuta 2007. Ehdotuspyyntö julkaistiin 25. toukokuuta ja ehdotusten jättämiselle asetettu määräaika on 23. lokakuuta. Avustussopimusten tekeminen aloitetaan vuoden 2008 alussa. Vuonna 2007 ei ole odotettavissa hankkeisiin liittyviä maksuja. Lisäksi eräisiin tutkimuksiin liittyvien ennakkomaksujen suorittaminen on viivästynyt. Vuonna 2007 suoritettavat maksut ovat arvion mukaan miljoona euroa. Kilpailukyvyn ja innovoinnin puiteohjelma liikenteen ja energian toimintalohkossa (–6 miljoonaa euroa): Vuosi 2007 on ”Älykäs energiahuolto Euroopassa II” -ohjelman ensimmäinen toteutusvuosi. Sopimusten allekirjoittamiseen johtavia neuvotteluja ei kuitenkaan saada päätöksen ennen vuotta 2008. Ennakkomaksuja ei tämän vuoksi voida suorittaa vielä vuonna 2007, ja suurin osa tämän budjettikohdan määrärahoista jää näin käyttämättä. Energia ja liikenne (–168 miljoonaa euroa) Galileo (–100 miljoonaa euroa): Galileo-ohjelmaan liittyvien vaikeuksien vuoksi komissio antoi 19. syyskuuta 2007 tiedonannon ja esitti ehdotuksen Galileon ja EGNOS-järjestelmän (Euroopan geostationaarinen navigointilisäjärjestelmä) perustamisesta annetun asetuksen muuttamiseksi. Vuodeksi 2007 varatut maksumäärärahat jäävät tämän vuoksi käyttämättä. Ydinlaitosten käytöstä poistaminen (–45 miljoonaa euroa): Vähennys on seurausta vuoden 2006 lopulla tehdystä 66,5 miljoonan euron lisäyksestä, jolla voitiin kattaa useita Euroopan jälleenrakennus- ja kehityspankin (EBRD) odotettua aikaisemmin esittämiä maksupyyntöjä (maksujen aikaistaminen). Älykäs energiahuolto I (–19 miljoonaa euroa): Maksujen suorittamista ovat hidastaneet paitsi laskujen toimittamisajankohtaan liittyvä epävarmuus myös tiukat vakuuksia koskevat vaatimukset, joita eräiden toimeksisaajien on ollut vaikea noudattaa. Lisäksi on vaikea arvioida, mikä osuus vielä maksattamatta olevia sitoumuksia vastaavista maksuista suoritetaan, koska ensimmäisten välimaksupyyntöjen tarkastelu on vienyt odotettua kauemmin. Marco Polo (–4 miljoonaa euroa): Vuosi 2007 on ”Marco Polo II” -ohjelman ensimmäinen toteutusvuosi. Sopimusten allekirjoittamiseen mahdollisesti johtavia neuvotteluja ei kuitenkaan saada päätöksen ennen vuotta 2008. Vuonna 2007 ei tämän vuoksi suoriteta ennakkomaksuja. Pilottihankkeet ja valmistelutoimet (–12 miljoonaa euroa) Pk-yritysten tukeminen uudessa rahoitusympäristössä (–5 miljoonaa euroa): Tässä budjettikohdassa käytettävissä oleviin maksumäärärahoihin tehtävä vähennys liittyy valmistelutoimen toteutuksen etenemiseen. Toimen toteuttamiseen osallistuvien kansainvälisten rahoituslaitosten on ollut vaikea löytää sellaisia riittävän suuria alue- ja paikallistason osallistujapankkeja, joilla on riittävät valmiudet toimen toteuttamiseen. Erasmus nuorille yrittäjille (–1 miljoonaa euroa): Tämän pilottihankkeen toteuttaminen edellyttää toteutettavuustutkimuksen tekemistä. Tätä tutkimusta varten tarvitaan 1,5 miljoonaa euroa. Loput määrärahoista voidaan vähentää budjettikohdasta. Toimenpiteet mikroyritysten sekä pienten ja keskisuurten yritysten välisen yhteistyön ja kumppanuuksien edistämiseksi (–2 miljoonaa euroa): Tämän pilottihankkeen toteuttamista koskevat sopimukset tehdään vuoden loppupuolella sen jälkeen kun tarvittavat hankintamenettelyt on saatu päätökseen. Ensimmäiset maksut suoritetaan näin ollen vuoden 2008 alussa, joten kaikki maksumäärärahat voidaan käyttää muihin tarkoituksiin. Euroopan unionin aseman omaksuminen globaalistuneessa maailmassa (–2 miljoonaa euroa): Tämän pilottihankkeen toteuttamista koskevat sopimukset tehdään vuoden loppupuolella sen jälkeen kun tarvittavat hankintamenettelyt on saatu päätökseen. Vuonna 2007 voidaan suorittaa yksi 1 miljoonan euron ennakkomaksu. Loput maksumäärärahat voidaan käyttää muihin tarkoituksiin. Energiahuollon varmuus – biopolttoaineet (–2 miljoonaa euroa): Tämän budjettikohdan maksumäärärahojen käyttöä koskevan ennusteen mukaan kaikkia käytettävissä olevia määrärahoja ei todennäköisesti saada käytettyä. Tämä on kyseisen pilottihankkeen ensimmäinen toteuttamisvuosi. Sopimusten allekirjoittamiseen mahdollisesti johtavia neuvotteluja ei kuitenkaan saada päätöksen ennen vuoden 2007 loppua tai vuoden 2008 alkua. Vuonna 2007 ei tämän vuoksi suoriteta ennakkomaksuja. 3.2. Otsake 1 b: Kasvua ja työllisyyttä edistävä koheesio Rakenne- ja koheesiorahastot (–573 miljoonaa euroa) Tässä alustavassa lisätalousarvioesityksessä esitetään lisäksi 573 miljoonan euron vähennystä otsakkeen 1 b maksumäärärahoihin. Vähennyksen perustelut on esitetty seuraavassa. Uusi vuodet 2007–2013 kattava ohjelmakausi käynnistyi vuonna 2007, jonka aikana on tarkoitus hyväksyä kaikki toimintapoliittiset ohjelmat. Ensimmäiset ennakkomaksut suoritetaan, kun ohjelmat on hyväksytty. Komission tämänhetkisen arvion mukaan kauden 2007–2013 uusiin koheesiopolitiikan ohjelmiin liittyviä ennakkomaksuja varten varatuista 7 miljardin euron kokonaismäärärahoista ei ehkä vielä vuonna 2007 voida maksaa miljardia euroa eräiden ohjelmien hyväksymiseen liittyvien viivästysten vuoksi. Sen sijaan vuotta 2007 edeltäviin rakennerahasto-ohjelmiin liittyviä maksuja on toistaiseksi suoritettu odotettua enemmän. Jos maksupyyntöjä saadaan tasaisesti vuoden loppuun asti, kauden 2007–2013 ohjelmien ennakkomaksuihin varatuista käyttämättä jäävistä maksumäärärahoista osa voidaan käyttää näiden maksujen kattamiseen. Määrärahoja on kuitenkin tarpeen jonkin verran vähentää kahdessa budjettikohdassa. Nämä budjettikohdat koskevat EAKR:a, ja toinen niistä liittyy tavoite 2 -ohjelmien loppuun saattamiseen ja toinen teknisen avun ja innovatiivisten toimien loppuun saattamiseen (molempiin ehdotetaan 30 miljoonan euron vähennystä). Ensin mainitussa tapauksessa vähennys on tarpeen, koska eräisiin Yhdistyneessä kuningaskunnassa toteutettaviin pääohjelmiin sekä joihinkin URBAN-ohjelmiin (joista osa on vielä käynnistämättä) liittyvien maksujen suorittaminen on keskeytetty. Jälkimmäisessä tapauksessa vähentämistarve puolestaan johtuu siitä, että innovatiivisiin toimiin liittyvien ohjelmien loppuun saattaminen on kestänyt odotettua kauemmin. Lisäksi eurooppalaiseen naapuruuden ja kumppanuuden välineeseen kuuluvien uusien rajat ylittävien ohjelmien hyväksyminen on viivästynyt merkittävästi. Osa näiden ohjelmien rahoituksesta tulee Euroopan aluekehitysrahastosta (EAKR). Odotettavissa on, ettei yhtäkään näistä ohjelmista hyväksytä vielä vuonna 2007. Tämä johtuu siitä, että jäsenvaltioiden ja välineen toteuttamiseen osallistuvien maiden yhteisten ohjelmien valmistelu on viivästynyt. EAKR:sta rahoitettavien ennakkomaksujen kattamiseen varatut määrärahat (13 miljoonaa euroa) jäävät tämän vuoksi kokonaan käyttämättä. Viimeinen tarkistettava osatekijä koskee koheesiorahastosta rahoitettaviin vuotta 2007 edeltäviin hankkeisiin liittyviä maksuja. Vaikka Portugalilta ja Puolalta on saatu odotettua enemmän maksupyyntöjä, muilta jäsenvaltioilta niitä on saatu yleisesti ottaen odotettua vähemmän. Etenkin Bulgarialta, Espanjalta, Tšekiltä ja Slovenialta on saatu hyvin vähän maksupyyntöjä. Maksujen kokonaismäärän ennustetaan tämän vuoksi olevan noin 500 miljoonaa euroa arvioitua pienempi. Edellä esitetyn perusteella komissio ehdottaa, että seuraavien otsakkeeseen 1 b kuuluvien budjettikohtien maksumäärärahoja vähennetään seuraavasti: Budjettikohta | Nimi | Muutos (euroa) | 13 04 01 | Koheesiorahasto – Aikaisempien hankkeiden loppuun saattaminen (ennen vuotta 2007) | –500 000 000 | 13 03 04 | Euroopan aluekehitysrahaston (EAKR) toimien loppuun saattaminen – Tavoite 2 (2000–2006) | –30 000 000 | 13 03 08 | Euroopan aluekehitysrahaston (EAKR) toimien loppuun saattaminen – Tekninen apu ja innovatiiviset toimet (2000–2006) | –30 000 000 | 19 08 02 02 | Rajat ylittävä yhteistyö, rahoitus otsakkeesta 1b (Aluepolitiikka) | –12 753 208 | Otsake 1 b yhteensä | –572 753 208 | Tämä komission ehdotus perustuu sen esittämisajankohtana käytössä olleisiin tuoreimpiin tietoihin ja parhaisiin arvioihin. Komissio aikoo kuitenkin seurata tarkkaan määrärahojen toteutumista myös vastaisuudessa. Se laatii lisäksi lopullisen arvionsa siitä, miten uusien kauden 2007–2013 ohjelmien hyväksymisessä ja niihin liittyvien ennakkomaksujen suorittamisessa on edistytty. Se tekee lopullisen arvion myös kaikista vuotta 2007 edeltäviin ohjelmiin ja hankkeisiin liittyvistä maksupyynnöistä, jotka se saa jäsenvaltioilta tämän vuoden maksupyyntöjen toimittamiselle asetettuun lakisääteiseen määräaikaan eli lokakuun loppuun mennessä (tai marraskuun 1. päivään mennessä, kun kyse on koheesiorahastosta). Komissio voi näiden arvioiden perusteella joutua tarkistamaan ehdotustaan tätä ALTE:tä koskevan menettelyn aikana. Tämä on ainoa tapa saavuttaa kaksi tärkeää, joskin keskenään ristiriidassa olevaa tavoitetta. Ensinnäkin tavoitteena on varmistaa, että talousarvion määrärahat riittävät kattamaan kaikki saadut hyväksyttävissä olevat maksupyynnöt ja kaikki ennakkomaksut. Toiseksi pyritään mahdollisuuksien mukaan välttämään ylijäämät vuoden lopussa. Komissio päivittää näin tarvittaessa arvioitaan, jotta tässä esitettyjä muutoksia voitaisiin tarkistaa marraskuun alkupuolella. 3.3. Otsake 2: Luonnonvarojen suojelu ja hallinta Euroopan kalatalousrahasto (–19 miljoonaa euroa) Euroopan kalatalousrahaston 26:sta uudesta kauden 2007–2013 ohjelmasta lähes puolet on vielä toimittamatta komissiolle. Näihin ohjelmiin liittyviä ennakkomaksuja ei tämän vuoksi suoriteta vuonna 2007. Komissio ehdottaa sen vuoksi, että momentin 11 06 12 maksumäärärahoja vähennetään 19,4 miljoonaa euroa. Komissio voi vielä tarkistaa edellä esitettyä summaa tähän ALTE:een liittyvän menettelyn kuluessa syistä, jotka on jo mainittu tässä ALTE:ssä rakennerahastojen ja koheesiorahaston määrärahoihin ehdotettujen muutosten yhteydessä. Ympäristö (–88 miljoonaa euroa) LIFE+-ohjelmaa koskeva asetus annettiin 23. toukokuuta 2007. Komissio pyrkii asetuksen myöhäisestä antamisajankohdasta huolimatta pääsemään hyvään alkuun ohjelman toteuttamisessa vuonna 2007. Ehdotuspyyntö, jonka arvo on 187 miljoonaa euroa, julkaistiin 28. syyskuuta 2007. Hankkeet valitaan näin vuonna 2008, joten ohjelman tätä osaa varten ei tarvita maksumäärärahoja vuonna 2007. Vuonna 2007 käytettävät maksumäärärahat liittyvät komission toimenpiteisiin, joilla tuetaan komission osallistumista ympäristöpolitiikan suunnittelun ja toteuttamisen käynnistämiseen (selvitykset ja arvioinnit, ympäristöpolitiikan ja ympäristölainsäädännön täytäntöönpanoa ja yhdentämistä tukeva toiminta sekä asiantuntijoiden ja sidosryhmien kanssa järjestettävät kokoukset ja seminaarit), sekä tiedotukseen, julkaisutoimintaan ja kansalaisjärjestöille myönnettäviin toiminta-avustuksiin. 3.4. Otsake 3 a: Vapaus, turvallisuus ja oikeus Vapaus, turvallisuus ja oikeus (–104 miljoonaa euroa) Ulkorajarahasto (–60 miljoonaa euroa) ja kolmansien maiden kansalaisten kotouttaminen (–32 miljoonaa euroa): Oikeusperustan hyväksyminen viivästyi, joten strategiset suuntaviivat hyväksyttiin vasta tänä kesänä. Täytäntöönpanosäännöt annetaan vasta syksyllä 2007, koska niiden kääntämiseen tarvitaan aikaa. Varojen jakautumisesta jäsenvaltioiden kesken on nyt päätetty. Ulkorajarahastoon liittyvät rahoituspäätökset tehdään tämän vuoksi vuoden 2007 loppuun mennessä. Yhteisön toimia koskevat rahaston työohjelmat on tarkoitus hyväksyä syksyllä, minkä jälkeen tehdään kokonaissitoumukset ja käynnistetään ehdotuspyynnöt. Koska oikeusperustat ja tarvittavat valmistelutoimet hyväksyttiin myöhäisessä vaiheessa, jäsenvaltioiden vuoden 2007 ohjelma hyväksytään vasta vuoden 2008 ensimmäisellä puoliskolla. Sama pätee yhteisön toimia koskevien avustussopimusten tekemiseen. Vuonna 2007 ei näiden viivästysten vuoksi suoriteta käytännössä lainkaan maksuja. Daphne (–7 miljoonaa euroa): Uutta ohjelmaa koskevat sitoumukset tehdään oikeusperustan hyväksymisen viivästymisen (oikeusperusta hyväksyttiin vasta kesäkuussa 2007 eikä vuoden 2006 lopussa, kuten alun perin oli suunniteltu) ja rahoituspäätöksen hyväksymiseen tarvittavan ajan vuoksi vasta vuoden 2007 lopulla. Ennakkomaksut suoritetaan tämän vuoksi vasta vuonna 2008, joten komissio ei pysty käyttämään lainkaan maksusitoumusmäärärahoja vuonna 2007. Perusoikeudet ja kansalaisuus (–5 miljoonaa euroa): Uutta ohjelmaa koskevat sitoumukset tehdään oikeusperustan hyväksymisen viivästymisen (oikeusperusta hyväksyttiin vasta huhtikuussa 2007 eikä vuoden 2006 lopussa, kuten alun perin oli suunniteltu) ja rahoituspäätöksen hyväksymiseen tarvittavan ajan vuoksi vasta vuoden 2007 lopulla. Tämän vuoksi vuonna 2007 maksetaan vain 763 000 euron ennakkomaksut. Loput määrärahoista jäävät käyttämättä. TIIVISTELMÄTAULUKKO RAHOITUSKEHYKSEN OTSAKKEITTAIN Rahoituskehyksen otsake/alaotsake | Vuoden 2007 rahoituskehys | Vuoden 2007 talousarvio + lisätalousarviot nro 1–5/2007 + ALTE nro 6/2007 | ALTE nro 7/2007 | Vuoden 2007 talousarvio + lisätalousarviot nro 1–5/2007 + ALTE nro 6 + 7/2007 | |MSM |MM |MSM |MM |MSM |MM |MSM |MM | | 1. KESTÄVÄ KASVU | | | | | | | | | | 1 a Kasvua ja työllisyyttä edistävä kilpailukyky |8 918 000 000 | |9 367 547 511 |7 011 294 397 | |-466 493 000 |9 367 547 511 |6 544 801 397 | |1 b Kasvua ja työllisyyttä edistävä koheesio |45 487 000 000 | |45 486 784 504 |37 618 069 823 | |-572 753 208 |45 486 784 504 |37 045 316 615 | | Yhteensä | 54 405 000 000 | |54 854 332 015 | 44 629 364 220 | |-1 039 246 208 | 54 854 332 015 | 43 590 118 012 | | Liikkumavara[4] | | |50 667 985 | | | |50 667 985 | | | 2. LUONNONVAROJEN SUOJELU JA HALLINTA | | | | | | | | | | josta markkinoihin liittyvät menot ja suorat tuet |45 759 000 000 | |42 711 661 000 |42 435 641 756 | | |42 711 661 000 |42 435 641 756 | | Yhteensä | 58 351 000 000 | |56 250 230 036 | 54 718 545 736 | |-108 120 000 | 56 250 230 036 | 54 610 425 736 | | Liikkumavara | | |2 100 769 964 | | | |2 100 769 964 | | | 3. KANSALAISUUS, VAPAUS, TURVALLISUUS JA OIKEUS | | | | | | | | | | 3 a Vapaus, turvallisuus ja oikeus |637 000 000 | |623 833 000 |473 908 000 | |-104 037 000 |623 833 000 |369 871 000 | |3 b Kansalaisuus | 636 000 000 | |819 799 099 |900 243 751 | | |819 799 099 |900 243 751 | | Yhteensä | 1 273 000 000 | |1 443 632 099 | 1 374 151 751 | |-104 037 000 | 1 443 632 099 | 1 270 114 751 | | Liikkumavara[5] | | |25 934 000 | | | |25 934 000 | | | 4. EU MAAILMANLAAJUISENA TOIMIJANA[6] |6 578 000 000 | | 6 812 460 000 | 7 352 746 732 | | | 6 812 460 000 | 7 352 746 732 | | Liikkumavara | | | 67 000 | | | | 67 000 | | | 5. HALLINTO[7] |7 039 000 000 | |6 977 864 032 | 6 977 764 032 | | |6 977 864 032 | 6 977 764 032 | | Liikkumavara | | | 137 135 968 | | | | 137 135 968 | | | 6. KORVAUKSET | 445 000 000 | |444 646 152 | 444 646 152 | | |444 646 152 | 444 646 152 | | Liikkumavara | | | 353 848 | | | | 353 848 | | | YHTEENSÄ | 128 091 000 000 | 123 790 000 000 | 126 783 164 334 | 115 497 218 623 | |-1 251 403 208 | 126 783 164 334 | 114 245 815 415 | | Liikkumavara | | |2 314 928 765 | 8 368 781 377 | | |2 314 928 765 | 9 620 184 585 | | [1] EYVL L 248, 16.9.2002, s. 1. [2] EUVL L 390, 30.12.2006, s. 1. [3] Maksut, jotka jäsenvaltioiden edellytetään suorittavan varainhoitovuoden aikana, voidaan arvioida aiempaa tarkemmin käyttämällä ajantasaisia tulopuolen ennakkoarvioita. Tästä tarkistusehdotuksesta on seurauksena jäsenvaltioiden BKTL:oon perustuvien maksuosuuksien supistaminen. [4] Euroopan globalisaatiorahastoa ei oteta huomioon laskettaessa alaotsakkeen 1 a liikkumavaraa. [5] EU:n solidaarisuusrahastoa koskeva määrä otetaan talousarvioon ylittämällä rahoituskehyksen asianomaisten otsakkeiden määrät, kuten 17 päivänä toukokuuta 2006 tehdyssä toimielinten sopimuksessa määrätään (EUVL C 139, 14.6.2006). [6] Otsakkeen 4 vuoden 2007 liikkumavara ei sisällä hätäapuvarauksen määrärahoja (234,5 miljoonaa euroa). [7] Otsakkeen 5 enimmäismäärään nähden jäävää liikkumavaraa laskettaessa on otettu huomioon vuosien 2007–2013 rahoituskehykseen sisältyvä alaviite 1, joka koskee henkilöstön eläkejärjestelmään suorittamia maksuja (76 miljoonaa euroa).